নরম্যানের বই *দ্য নিউ অ্যাট্রাকটিভ* থেকে চৌম্বকীয় বিনতির ব্যাখ্যা
**চৌম্বক বিনতি**, **বিনতি কোণ,** বা **চৌম্বকীয় নতি** হল পৃথিবীর চৌম্বক ক্ষেত্র রেখা এবং অনুভূমিকের অন্তর্গত কোণ। এই কোণটি পৃথিবীর পৃষ্ঠের বিভিন্ন বিন্দুতে পরিবর্তিত হয়। বিনতি কোণের মান ধনাত্মক হলে বুঝতে হবে যে, পৃথিবীর চৌম্বকীয় ক্ষেত্র, পরিমাপের বিন্দুতে, নীচের দিকে বা পৃথিবীর অভ্যন্তরে নির্দেশ করছে, এবং ঋণাত্মক মান হলে বুঝতে হবে যে এটি উর্ধ্বমুখী। বিনতি কোণ মূলত একটি লম্বভাবে ধরা কম্পাসের কাঁটা দ্বারা তৈরি কোণ। যদিও বাস্তবিকভাবে সাধারণ কম্পাসের কাঁটা বিনতি নির্দেশ করার পক্ষে ভারি হতে পারে বা সঠিক তলে অবাধে চলাচল না ও করতে পারে। বিনতি চক্র নামে পরিচিত একটি বিশেষ যন্ত্রের মাধ্যমে মানটি আরও নির্ভরযোগ্যতার সাথে পরিমাপ করা যেতে পারে। 
চৌম্বক বিনতি একটি কম্পাসে সর্বাধিক ত্রুটি সৃষ্টি করে। যত উত্তর বা দক্ষিণ মেরুর কাছাকাছি যাওয়া যায়, চৌম্বকীয় প্রবাহের রেখাগুলি মেরুর দিকে নির্দেশ করে। যখন বিনতি কোণ সুস্পষ্ট থাকে, কম্পাসে সত্যিকারের মান পাওয়া শক্ত হয়ে দাঁড়ায়।
পৃথিবীর চৌম্বকীয় নিরক্ষীয় অঞ্চলের চারপাশের চুম্বকীয় বলরেখাগুলি পুরোপুরি অনুভূমিক। সুতরাং কম্পাসের কাঁটাটি সেখানে অনুভূমিক হয়ে থাকে। সুতরাং, পৃথিবীর চৌম্বকীয় নিরক্ষীয় অঞ্চলে বিনতি কোণ শূন্য ডিগ্রি হয়।

১৫৪৪ সালে, একজন প্রকৌশলী জর্জ হার্টম্যান বিনতি কোণটি আবিষ্কার করেছিলেন। ১৫৮১ সালে, ইংল্যান্ডে, রবার্ট নরম্যান একটি বিনতি চক্র দিয়ে এটি পরিমাপ করার একটি পদ্ধতি বর্ণনা করেছিলেন। বিনতি চক্র বা বিনতি কাঁটা, বা বিনতিমাপক দিয়ে পৃথিবীর চৌম্বক ক্ষেত্রের বিনতি মাপা হয়। এটিতে একটি অংশাঙ্কিত বৃত্ত থাকে, যার কেন্দ্রে চৌম্বকীয় কাঁটাটি থাকে। এই দুটি এমনভাবে স্থাপন করা হয় যাতে কাঁটাটি কম্পাসের মত অনুভূমিক ভাবে চলাচল না করে উল্লম্বভাবে ঘোরে। এই যন্ত্রের বৃত্তের তলটি যখন পৃথিবীর মধ্যরেখায় স্থাপন করা হয়, যন্ত্রের কাঁটাটি পৃথিবীর চৌম্বক ক্ষেত্রের দিকে নির্দেশ করে।

ব্যাখ্যা
--------

২০১৫ সালের জন্য সম-বিনতি রেখা।
একটি কম্পাসের চুম্বক চৌম্বক ক্ষেত্রের বলরেখার সাথে নিজেকে সারিবদ্ধকরণের প্রবণতা দেখায়, এর থেকে থেকে চৌম্বক বিনতি বা বিনতি কোণ তৈরি হয়। পৃথিবীর চৌম্বক ক্ষেত্রের রেখাগুলি পৃথিবী পৃষ্ঠের সমান্তরাল না হওয়ায়, উত্তর গোলার্ধে থাকলে একটি কম্পাসের কাঁটার উত্তর প্রান্তটি নীচের দিকে নির্দেশ করবে (ধনাত্মক বিনতি)। আবার কম্পাস দক্ষিণ গোলার্ধে থাকলে এর উত্তর দিক নির্দেশক কাঁটাটি ওপর দিকে নির্দেশ করবে (ঋণাত্মক বিনতি)। বিনতির ব্যাপ্তি -৯০ ডিগ্রি (উত্তর চুম্বকীয় মেরু অঞ্চলে) থেকে +৯০ ডিগ্রি ( দক্ষিণ চুম্বকীয় মেরু অঞ্চলে) হয়। পৃথিবীর উপরিভাগে যে সমোচ্চ রেখাগুলি বরাবর বিনতি কোণের মান সমান হয় সেই রেখাগুলিকে বলে সম-বিনতি রেখা। শূন্য বিনতিযুক্ত বিন্দুগুলিকে যুক্ত করলে যে রেখা পাওয়া যায় সেটিকে বলা হয় *চৌম্বকীয় নিরক্ষরেখা* বা শূন্যক্রান্তি রেখা।

ব্যবহারিক গুরুত্ব
-----------------

বিমান চলাচলের ক্ষেত্রে এই প্রাকৃতিক ঘটনা বিশেষভাবে গুরুত্বপূর্ণ। কারণ কোথাও বাঁক নেওয়ার সময় অথবা আকাশসীমা ও বায়ুগতি পরিবর্তনের সময় এই ঘটনার জন্য বিমানের কম্পাসে ভুল মান দেখাতে পারে। পরবর্তী ত্রুটিটি ঘটে থাকে কারণ ত্বরণের সময় কম্পাস যন্ত্রটি তার ভিত্তির ওপর ঢালু হয়ে যায়।

চৌম্বক বিনতিতে ভারসাম্য বজায় রাখার জন্য কম্পাসের কাঁটাগুলি প্রায়শই উৎপাদনকালে ওজন করা হয়, যাতে তারা আনুভূমিকভাবে মোটামুটি ভারসাম্য বজায় রাখে। এই ভারসাম্যটি অক্ষাংশ-নির্ভর; কম্পাসে ভারসাম্য (চৌম্বক বিনতি) দেখুন।

আরও দেখুন
---------

উইকিপিডিয়া বই উইকিবই: Geomagnetism

* Aircraft compass turns
* South Atlantic Anomaly
* Magnetic declination

তথ্যসূত্র
---------

1. ↑  Murray, Charles (২০০৩)। *Human Accomplishment*বিনামূল্যে নিবন্ধন প্রয়োজন (First সংস্করণ)। পৃষ্ঠা 176।
2. ↑  Norman, Robert (১৫৮১)। *The newe attractive: shewing the nature, propertie, and manifold vertues of the loadstone: with the declination of the needle, touched therewith under the plaine of the horizon*।
3. ↑  "Dip circle"। সংগ্রহের তারিখ ১৪ অক্টোবর ২০২০।
4. ↑  Mussett, Alan E.; Khan, M. Aftab (২০০০)। *Looking into the earth : an introduction to geological geophysics*সীমিত পরীক্ষা সাপেক্ষে বিনামূল্যে প্রবেশাধিকার, সাধারণত সদস্যতা প্রয়োজন। Cambridge: Cambridge University Press। পৃষ্ঠা 140। আইএসবিএন 0521780853। ওসিএলসি 43227335।
5. ↑  Wood, James, সম্পাদক (১৯০৭) [1900]। "Aclinic Line"। *The Nuttall Encyclopædia*।
6. ↑  *Instrument Flying Handbook: FAA-H-8083-15B*। Federal Aviation Administration, US Department of Transportation। ২০১৪। পৃষ্ঠা 5–13,5–14।

বহিঃসংযোগ
---------

* Compass errors  ওয়েব্যাক মেশিনে আর্কাইভকৃত ১ সেপ্টেম্বর ২০০৬ তারিখে
* Look up magnetic dip values